I produktbeskrivelser av løpesko er dropp ofte angitt i millimeter. Dropp er en beskrivelse av høydeforskjellen mellom den fremre delen og hælen på en løpesko. Hvis løpeskoens hæl er 15 mm høy og sålen under skoens fremre del er 5 mm tykk, er skoens dropp 10 mm.
Stadig flere produsenter har redusert droppet i sine løpesko, altså redusert forskjellen mellom sålens tykkelse under framfoten og hælen. Tanken bak dette er at du skal få et mer naturlig løpesteg og bedre løpefølelse. Det er verdt å huske at sko med lavere dropp innebærer større belastning på legger og lår. Hvis du har problemer med en akilleshæl eller lårene, eller lander tungt på hælen når du løper, kan det være fint med sko med høyere dropp. Hvilken dropp som passer deg best, er et spørsmål om smak. Hvis du er usikker, kan du få hjelp fra en ekspert i skobutikken eller prøve noen sko med forskjellige dropp og vurdere hvilke som føles best for føttene dine.